প্রায় তিন মিনিট ব্যাপ্তির এই মিউজিক ভিডিওতে তুলে ধরা হয়েছে অক্ষয়ের সঙ্গে তার স্ত্রী মনোবীনা দাসের ভূমিকায় অভিনয় করা বাঙালি অভিনেত্রী মৌনি রয়ের দৈনন্দিন দাম্পত্য জীবন। গানটি লিখেছেন চন্দ্রানি গাঙ্গুলি। সুর ও সংগীত পরিচালনার পাশাপাশি এতে কণ্ঠ দিয়েছেন অর্ক। এর আগে ছবিটির কয়েকটি গান প্রকাশিত হয়েছে। এর মধ্যে অর্কের গাওয়া, সুর করা ও লেখা ‘ন্যায়নো সে বাঁধি’র সুরেই তৈরি হয়েছে ‘বলতে পারিনি’ গানটি।